section_heading: “Pismo i slika”
paragraph_text: Drugi književno-znanstveni skup u organizaciji IKK “Grozd” održan je u Grožnjanu od 9. do 11. lipnja 1988. godine na temu “Pismo i slika”. Na skupu su sudjelovali Marijan Radmilović (“Novi ferment za budućnost”), Božo Rudež (“Pismo i slika - kreativna čarolija“), Tonko Maroević (“Što je riječ slici i što je slika riječi?” i “Riječ i slika / Povijesni pregled na marginama estetike”), Miodrag B. Protić (“Pismo i slika kao odnos kritike i dela”), Radovan Ivančević (“Riječ slikom - slika riječju”), Draško Ređep (“Magija razdaljine”), Giulio Montenero (“Kamenje govori”), Ranko Munitić (“Slikovno pismo XX. stoljeća”), Igor Mandić (“TV kao mandala”), Jovica Aćin (“Fotomogana”), Vlada Urošević (“Nadrealistička slika u poeziji i slikarstvu”), Ante Stamać (“Enformel i pjesništvo šezdesetih godina”), Branimir Bošnjak (“Diskurzivno i slikovno pismo u suvremenoj hrvatskoj poeziji”), Ješa Denegri (“Jedan primjer između pisma i slike: Mangelos”), Zvonko Maković (“Anselm Kiefer: Poezija, mitologija, kronika”), Zoltán Sebök (“O jeziku i konkretnoj poeziji”), Sreten Petrović (“Socio-psihološka uslovljenost recepcije likovnog dela”), Nenad Miščević (“Radikalna interpretacija”), Ferid Muhić (“Podešavanje duše / o ulozi pisma i slike u autentičnom umjetničkom doživljaju”), Matjaž Potrč (“Naturalizirana estetička teorija”), Katica Ćulavkova (“Riječ kao slika / Jezik bezličan i ličan”), Vanda Božičević (“Jezično i slikovno značenje”), Nina Kudiš (“Stil - klasična teorija i novi prijedlog”), Josip Bratulić (“Glagoljica: pismo, znak, slika”), Miroslav Bertoša (“Dies illa”: Thanatos kao literarna i vizualna predstava), Sergio Molesi (“Tršćanski pjesnik Virgilio Giotti između slike i riječi”), Daniel Načinović (“Venier Trevisanus pinxit”), Loredana Bogliun (“Traženje slike”) i Željko Sušek (“Za novu glagoljičku praksu”).